কেন্দ্রীয় কর্মসূচির অংশ হিসেবে সারাদেশের ন্যায় রবিবার সকাল ১১ টায় প্রেসকাব চত্বরে মানববন্ধন করেছে শিক্ষক-কর্মচারী সংগ্রাম কমিটি বরগুনা জেলা শাখা। বরগুনা শিক্ষক-কর্মচারী সংগ্রাম পরিষদের জেলা সমন্বয়কারী অধ্যক্ষ জিয়াউল করিম এর সভাপতিত্বে মানববন্ধনে বক্তব্য রাখেন শিক্ষক- কর্মচারী সংগ্রাম কমিটির সদর উপজেলা সমন্বয়কারী অধ্যাপক আবদুস সালাম, জেলা সংগ্রাম কমিটির আহবায়ক সোনার বাংলা মাধ্যমিক বিদ্যালয়ের প্রধান শিক্ষক তপন চন্দ্র মিস্ত্রী প্রমুখসহ জেলার ২৩টি কলেজ ১৭০টি ম্যাধমিক বিদ্যালয় ও ১৩৭টি মাদ্রাসার শিক্ষকরা। পরে বরগুনার জেলা প্রশাসকের মাধ্যমে প্রধানমন্ত্রী, অর্থমন্ত্রী ও শিক্ষামন্ত্রী বরাবর তারা স্মারকলিপি পেশ করেন।